section_heading: Zanimljivosti
paragraph_text: Jednom prilikom je odigrao tri nogometne utakmice u jednom danu. Prijepodne nogometnu utakmicu u prvenstvu škole (Gimnazija – Građevinska škola 9:0), a poslijepodne dvije međunarodne, juniorsku i seniorsku utakmicu za HAŠK (HAŠK – Union Žižkov), te su ga često u novinama crtali s automobilskim kotačima. Prilikom gostovanja Concordije u Berlinu odbio je ponudu Herthe od milijun tadašnjih dinara da bude njihov član.